
Ehituslubade väljastamine

1. ASJAOLUD JA MENETLUSE KÄIK

Läbivaatamiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega.
2.    ÕIGUSLIKUD ALUSED
2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2.Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks;

2.3. Ehitusseaduse § 23 lõike 2 punktide 1, 2 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-s 47 nimetatud projekteerimises pädeva või kontrollitud käesoleva seaduse §-s 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud ning tasuda riigilõiv.
                                              3.          OTSUS
Väljastada ehitusload alljärgnevatel aadressidel:
3.1.  
Teine Noorus AÜ, Põldkannikese tn 29 aiamaja püstitamiseks;
3.2.  
Esimene Metsaaed AÜ, Lahe tn 117 aiamaja püstitamiseks;
3.3.  
Kangelaste pr 4, korterite nr 47 ja 48 ümberplaneerimiseks ja ühendamiseks perearstikeskuse tarbeks;
3.4. 
Suur-Aguli tn 4c hoone fassaadide ja siseruumide osalise rekonstrueerimiseks;
3.5. 
Karja tn 2 korterelamu fassaadide rekonstrueerimiseks;
3.6. 
Karja tn 4 korterelamu fassaadide rekonstrueerimiseks;
3.7. 
Adonis ja Salvia AÜ, Tõusu tn 74 aiamaja rekonstrueerimiseks.
4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas      30 päeva jooksul arvates korralduse teatavakstegemisest.  

